**PÁLYÁZATI KIÍRÁS**

**Víziközművek Állami Rekonstrukciós Alapjából nyújtható támogatásra**

**TARTALOMJEGYZÉK**

1. A pályázati tárgya, célja3
2. A Támogatás igénybevételére jogosultak köre3

2.1. Nem jogosult pályázatot benyújtani3

2.2. Nem nyújtható támogatás4

1. A pályázat forrása4

3.1. A rekonstrukció teljes költségének összetétele 4

1. Elszámolható költségek köre 4
2. El nem számolható költségek 5
3. A pályázat benyújtása 5

6.1. A pályázatok benyújtási módja, helye és határideje 5

6.2. A pályázat dokumentumai 6

1. A pályázatok feldolgozása 6

7.1. Befogadási kritériumoknak való megfelelősség vizsgálata 7

7.2. A pályázat vizsgálata 7

1. Elbírálás / Döntési folyamat 8

8.1. A miniszteri döntés meghozatala 8

8.2. Értesítés a miniszteri döntésről 9

1. Támogatói okirat 10
2. A rekonstrukció megkezdése, megvalósítása, befejezése 10
3. Biztosítékok köre 10
4. Elszámolás 11
5. Kifogás 11
6. Ellenőrzés 12
7. Fenntartási időszak12
8. Támogatói okirat (melléklet)14

**PÁLYÁZATI KIÍRÁS**

Víziközművek Állami Rekonstrukciós Alapjából nyújtható támogatásra

**1. A pályázati tárgya, célja**

Az Innovációs és Technológiai Minisztérium által a Vízközművek Állami Rekonstrukciós Alapjából nyújtott támogatás (a továbbiakban: Támogatás) célja a Gördülő Fejlesztési Tervben (a továbbiakban: GFT) rögzített, a Magyar Energetikai és Közmű-szabályozási Hivatal (a továbbiakban: MEKH) által jóváhagyott rekonstrukciók megvalósítása, a víziközmű-rendszerek műszaki állapotának javítása.

**2. A Támogatás igénybevételére jogosultak köre**

Pályázatot nyújthat be:

1. a víziközmű-szolgáltatásról szóló 2011. évi 2011. évi CCIX. törvény 1. § (1) bekezdés c) pontjában meghatározott ellátásért felelős vagy az ellátásért felelős önkormányzatok konzorciuma
2. az ellátásért felelős és a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásárólszóló 58/2013. (II. 27.) Korm. rendelet 1. § 44. pontja szerinti víziközmű-szolgáltatóval együttesen konzorciumban
3. az 1. pontban meghatározott jogosultak a víziközmű-szolgáltatóval együttesen konzorciumban

(a továbbiakban: Pályázó/Kedvezményezett)

***2.1. Nem jogosult pályázatot benyújtani:***

1. akinek lejárt esedékességű, 60 napot meghaladó adó- vagy adók módjára behajtható köztartozása áll fenn, kivéve, ha az adóhatóság számára fizetési halasztást vagy részletfizetést engedélyezett, illetve akinek az Európai Unió tradicionális saját forrásai címen tartozása van;
2. aki a pályázat előkészítésében, a kiírásában, értékelésében és elbírálásában részt vesz, az államháztartásról szóló 2011. évi CXCV. törvény (a továbbiakban: Áht.) 48/B. § (1) bekezdésének a) pontja alapján;
3. az, aki a támogatási döntés időpontjában a Kormány tagja, államtitkár, közigazgatási államtitkár, helyettes államtitkár, megyei közgyűlés elnöke, főpolgármester, polgármester, regionális fejlesztési ügynökség vezető tisztségviselője, vagy ilyen tisztséget betöltő személlyel közös háztartásban élő hozzátartozó;
4. aki ellen az Európai Bizottságnak valamely támogatás visszafizetésére kötelező határozata van érvényben, továbbá azon Pályázó, aki a pályázat benyújtását megelőzően az államháztartás alrendszereiből, az Európai Unió előcsatlakozási eszközeiből, vagy a strukturális alapokból juttatott valamely támogatással összefüggésben a Támogatói Okiratban vállalt kötelezettségét neki felróható okból nem teljesítette, kivéve a vis maior esetét;
5. aki az államháztartásról szóló törvény végrehajtásáról szóló 368/2011. (XII. 31.) Korm. rendeletben (a továbbiakban: Ávr.) foglaltak alapján a pályázat befogadásának feltételeként nem tesz írásbeli nyilatkozatot annak tudomásul vételéről, hogy lejárt esedékességű, meg nem fizetett köztartozás esetén, a köztartozás megfizetéséig a Támogatás a Kedvezményezettet nem illeti meg, illetve visszatartásra kerül, és a meg nem fizetett köztartozás összegét a Kincstár az állami adóhatóság számláján jóváírja. A Kedvezményezettet a köztartozással csökkentett összeg illeti meg, a visszatartott költségvetési támogatásnak megfelelő összegű köztartozás az átutalással megfizetettnek minősül.
6. aki jogerős végzéssel elrendelt felszámolási, csőd-, végelszámolási, adósságrendezési vagy egyéb - a megszüntetésére irányuló, jogszabályban meghatározott - eljárás alatt áll.

***2.2. Nem nyújtható támogatás***

1. a pályázat benyújtását megelőzően megkezdett rekonstrukcióhoz;
2. ahhoz a pályázathoz, amelyben a Pályázó szakmai, pénzügyi tartalmát érdemben befolyásoló valótlan, hamis adatot szolgáltatott a pályázat benyújtásakor, és ez hitelt érdemlően bebizonyosodik;
3. olyan rekonstrukcióhoz, melynek műszaki tartalma nem azonosítható,
4. olyan rekonstrukcióra, mely – az államháztartás alrendszereiből nyújtott vagy uniós támogatási forrásból – a jelen pályázatban megjelölt rekonstrukciós feladatokkalazonos tartalommal és a jelen pályázat benyújtását megelőző 10 évben elvégzésre került;
5. új és használt műszaki vagy egyéb berendezések, gépek, eszközök beszerzésének és szerelésének költségeihez.
6. **A pályázat forrása**

A Támogatás nyújtása a Magyarország 2018. évi központi költségvetéséről szóló 2017. évi C. törvény XVII. fejezet Innovációs és Technológiai Minisztérium 20. fejezeti kezelésű előirányzatok 35. alcímcsoport 14. jogcímcsoportban a Víziközművek Állami Rekonstrukciós Alapja (ÁHT:368228) fejezeti kezelésű előirányzat terhére, vissza nem térítendő támogatás formájában, 100 %-ban előlegként, egy összegben történik.

A rendelkezésre álló keretösszeg 1.494.768.000,- Ft, azaz egymilliárd-négyszázkilencvennégymillió-hétszázhatvannyolcezer forint.

**3.1. A rekonstrukció teljes költségének összetétele**

A pályázattal érintett rekonstrukció teljes költsége önrészből (saját forrás) és vissza nem térítendő Támogatásból kerül biztosításra. A Támogatás folyósítására a rekonstrukció megkezdését megelőzően,100 %-ban előlegként, egy összegben kerül sor.

A pályázónak a fejlesztési igény költségeinek legalább 30 %-ával kell rendelkeznie (önrész).

Sikeres pályázat esetén a fejlesztési igény költségeinek legfeljebb 70 %-át, de legalább 10 millió és legfeljebb 100 millió Ft támogatási összeget az állam a Víziközművek Állami Rekonstrukciós Alapjából biztosítja.

**4. Elszámolható költségek köre**

A rekonstrukció során kizárólag – az általános forgalmi adóról szóló 2007. évi CXXVII. törvényben (a továbbiakban: ÁFA törvény), továbbá a számvitelről szóló 2000. évi C. törvényben (a továbbiakban: Sztv.) foglalt tartalmi és alaki követelményeknek megfelelő – a Kedvezményezett nevére, címére kiállított számlával azonosított és igazolt, forintban meghatározott, a támogatott rekonstrukció megvalósítása során felmerült anyagköltségek és munkadíj számolhatók el, kivéve azon költségeket, melyek más Európai Uniós vagy hazai támogatási konstrukció keretében már elszámolásra kerültek.

A Kedvezményezett a Támogatás felhasználásába közreműködőt a Támogató előzetes írásbeli hozzájárulása esetén vonhat be.

A pályázathoz kapcsolódó vállalkozói/kivitelezői szerződésben szereplő költségeknek megfelelően részletezettnek kell lennie ahhoz, meg lehessen állapítani (a nettó-bruttó ár, az anyag-munkadíj,) azok megfelelőségét és jogosságát, és az áraknak magyar fizetőeszközben (forintban) kell szerepelniük.

**5. El nem számolható költségek**

Nem számolhatók el azok a költségek, amelyek a pályázati cél megvalósításával nincsenek közvetlen kapcsolatban. Ezek a költségek különösen, de nem kizárólagosan az alábbiak:

* szakértői díj és engedélyeztetés költségei;
* a pályázat elkészítéséhez kapcsolódó ráfordítások (pl.: pályázatírás, pályázat lebonyolítás, a pályázat részeként csatolandó dokumentumok digitalizálásának költségei, stb.);
* szállítási díj, kiszállási díj;
* területfoglalási díj, munkaterület őrzési költségei;
* raklap bérleti díj, raktározási költségek;
* ideiglenes mellékhelységekhez, és melléképületekhez kapcsolódó költségek;
* törmelék, sitt elszállítása, konténer bérlése;
* organizációs költségek (fa kivágás, gallyazás, föld- és sziklamunka);
* pénzügyi szolgáltatások költségei;
* reklámtábla elhelyezése.

**A 4. pontban felsoroltakon kívül, a pályázat értékelése során a rekonstrukcióhoz nem kapcsolódó, vagy túlárazott költségek levonásra kerülhetnek.**

**6. A pályázat benyújtása**

Víziközmű-rendszerenként egy pályázat nyújtható be.

***6.1. A pályázatok benyújtási módja, helye és határideje***

A pályázat kizárólag magyar nyelven nyújtható be

- személyesen a 1011 Budapest, Iskola u. 13. 224. szoba

- postán azInnovációs és Technológiai Minisztérium 1441 Budapest, Pf.: 88. címre. A borítékra kérjük ráírni, hogy „Pályázat Rekonstrukciós Alapra - Kiemelt Közszolgáltatások Főosztálya részére”.

A pályázatokat elektronikus adathordozóra mentve és papír alapon aláírással hitelesítve is be kell nyújtani.

A pályázat benyújtásának időtartama: A pályázati felhívás megjelenésének napjától 60 naptári napig, de legkésőbb 2019. február 28-ig.

A Pályázókat pályázati díj nem terheli.

A pályázattal kapcsolatban felvilágosítás kérhető az alábbi elérhetőségeken:

e-mail:adatok.kkszf@itm.gov.hu

posta: Innovációs és Technológiai Minisztérium 1441 Budapest, Pf.: 88.

***6.2. A pályázat dokumentumai***

*6.2.1. A pályázati dokumentumok*

A pályázathoz szükséges benyújtani a GFT-bentervezett rekonstrukciós feladatok részletes műszaki leírását, pénzügyi igényét és lehetőség szerint annak szakaszolását (finanszírozási ütemterv), a víziközmű-rendszerre vonatkozó jóváhagyó MEKH határozatot.

*6.2.2. A pályázat mellékletei*

1. Az aláírásra jogosult személy vagy személyek pénzügyi intézmény által igazolt, ügyvéd által ellenjegyzett vagy közjegyző által hitelesített aláírás mintája és a létesítő okirata, vagy jogszabályban meghatározott nyilvántartásba vételét igazoló okirata.
2. Hitelesített törzskönyvi kivonat, mely a következő adatokat tartalmazza: a kedvezményezett neve, székhelye, adószáma, bankszámlaszáma, törzsszáma.
3. Nyilatkozatot arról, hogy a kedvezményezett tudomásul veszi, hogy lejárt esedékességű, meg nem fizetett köztartozás esetén az Áht.51. § (2) bekezdése értelmében – a Magyar Államkincstár a Támogatás folyósítását a köztartozás megfizetéséig visszatartja, és az állami adóhatóság megfelelő bevételi számláján a visszatartott összeget jóváírja, kivéve, ha jogszabály másként rendelkezik. A kedvezményezett egyúttal nyilatkozik arról, hogy a fentiek szerint visszatartott Támogatással az érvényes Támogatói Okiratnak megfelelően elszámol.
4. Nyilatkozatot arról, hogy a kedvezményezett hozzájárul a Támogatás szabályszerűségének és a költségvetési támogatás rendeltetésszerű felhasználásának a Támogató vagy annak megbízottja, valamint jogszabályban meghatározott szervek által történő ellenőrzéséhez.
5. Nyilatkozatot arról, hogy a kedvezményezett a Támogatás összegét bruttó (elszámoláshoz benyújtandó számlák áfa tartalmával együtt) vagy nettó módon számolja el.
6. Nyilatkozatot arról, hogy a kedvezményezett az Áht. 1. § 4. pontja, valamint a nemzeti vagyonról szóló 2011. évi CXCVI. törvény 3. § (1) bekezdés 1. pontjának a) vagy b) alpontja alapján átlátható szervezetnek minősül. (1. melléklet)
7. Felhatalmazó levél (2. melléklet) valamennyi – jogszabály alapján beszedési megbízással megterhelhető – bankszámlára, amelyet a számlavezető pénzintézet(ek)nél nyilvántartásba vettek.
8. Írásbeli nyilatkozatot arról, hogy rendelkezik-e lejárt esedékességű, meg nem fizetett köztartozással.
9. Finanszírozási ütemterv.

**7. Pályázatok feldolgozása**

A pályázatok benyújtásának határidejét követően valamint hiányosan benyújtottpályázatalapján nincs lehetőség Támogatást nyújtani. A pályázat elutasítását eredményezi továbbá, ha a pályázatot nem a Támogatás igénybevételére jogosult, vagy annak meghatalmazottja nyújtotta be,valamint, ha a pályázat nem felel meg az előírt jogosultsági követelményeknek.

Valamennyi beérkezett pályázat egy időben történőfelbontását és vizsgálatát az innovációért és technológiáért felelős miniszter (a továbbiakban: miniszter)az utolsó pályázati határnaptól számított5munkanapon belülvégzi el.

***7.1. Befogadási kritériumoknak való megfelelősség vizsgálata***

A pályázat felbontását követően a miniszter a tartalmi és formai megfelelőséget megelőzőenaz alábbiakat vizsgálja:

* a pályázat a benyújtásra meghatározott határidőn belül került benyújtásra;
* az igényelt támogatási arány nem haladja meg a pályázati kiírásban meghatározott maximális támogatási intenzitást;
* a Pályázó a pályázati kiírásban meghatározott lehetséges támogatást igénylői körbe tartozik.

A fenti kritériumoknak megfelelő pályázat befogadásra kerül, a kritériumoknak meg nem felelő pályázat érdemi vizsgálat nélkül elutasításra kerül. Ezekben az esetekben hiánypótlásra nincs lehetőség.Erről a Pályázó értesítése minden esetben elektronikus úton, a pályázati adatlapon megadott e-mail címre érkező tájékoztatással egyidejűleg történik. Ezért a pályázati adatlapon olyan e-mail cím megadása szükséges, amit a Pályázó vagy meghatalmazottja rendszeresen használ. Az e-mail cím pontos megadása érdekében különös figyelemmel szíveskedjenek eljárni.

**Figyelem! A befogadás nem jelenti a vissza nem térítendő támogatás megítélését!**

***7.2. A pályázat vizsgálata***

A megfelelőségi vizsgálatot követően kerül sor a pályázat tartalmi és formai vizsgálatára.

***7.2.1. A tartalmi vizsgálat szempontjai***

* A tartalmi ellenőrzés során megvizsgálásra kerül, hogy a megvalósítandó rekonstrukció tartalmát tekintve megfelel-e a pályázati kiírás céljának.
* A tervezett rekonstrukció megvalósíthatósága, kidolgozottsága.
* A projekt költségeinek realitása, költségtervének részletessége.
* A rekonstrukció innovatív és technológiai jellege.
* A miniszter által meghatározott egyéb szakmai szempontok.

**Nem támogatható az a pályázat,**

* melyet olyan Pályázó nevében nyújtottak be, aki a pályázati konstrukció esetében nem rendelkezik pályázati jogosultsággal;
* amelyben megjelölt rekonstrukcióhoz a 2.2. pontban meghatározottak szerint Támogatás nem nyújtható.

***7.2.2 A formai vizsgálat szempontjai***

* Az ellenőrzés arra terjed ki, hogy a pályázati kiírás szerint csatolandó dokumentumok határidőben benyújtásra kerültek-e.
* A benyújtott pályázati dokumentáció teljes körűen, hiánytalanul került-e kitöltésre.
* Valamennyi, pályázati felhívás szerinti dokumentum csatolva lett-e.

***7.2.3. Hiánypótlás***

**Hiánypótlásra egy alkalommal van lehetőség!** Ha a Pályázó a hiánypótlást hibásan, hiányosan teljesíti, nem pótolja a felszólításban meghatározott határidőn belül a szükséges dokumentumokat, a hibás pályázat a rendelkezésre bocsátott adatok alapján kerül bírálatra.

**Figyelem!** Amennyiben az elektronikus úton történő megküldésre kerülő hiánypótlás átvételének visszaigazolása a küldés napját követő 7 napon belül nem történik meg, a dokumentumot kézbesítettnek kell tekinteni.

**Tisztázó kérdés feltételére indokolt esetben, a hiánypótlást követően egy alkalommal van lehetőség.**

A Pályázó értesítése minden esetben elektronikus úton, a pályázatban megadott e-mail címre érkező értesítésen keresztül történik.

Tartalmi szempontú hiánypótlás:

Ha a Pályázó a befogadott pályázatot hibás tartalommal, pl. szakmai, számszaki, stb. hibával nyújtotta be, a Támogató8 napos határidő tűzésével – a hibák, egyidejű megjelölése mellett – elektronikus úton felszólítja a Pályázót az ellentmondások feloldására, pótlásra, feltéve, hogy a hibák olyan jellegűek, hogy azok hiánypótlás keretében pótolhatók.

Formai szempontú hiánypótlás:

Ha a pályázó nem csatolt minden pályázati felhívás szerinti dokumentumot, vagy nem a Támogató által meghatározott mellékleteket csatolta, továbbá, ha a csatolt dokumentumok nem lettek, vagy hiányosan lettek kitöltve, úgy a Támogató a hibák, egyidejű megjelölése mellett, 8 napos határidő tűzésével elektronikus úton szólítja fel a Pályázót a hiánypótlásra.

**8. Elbírálás / Döntési folyamat**

A benyújtásra kerülő pályázatok a pályázati határidő leteltét követően egyszerre kerülnek feldolgozásra. A befogadott pályázatok szakmai (műszaki) és pénzügyi szempontok szerint kerülnek értékelésre, és tartalmi valamint formai szempontok szerint a beadási határidőt követő 30 napon belülkiértékelésre és rangsorolásrakerülnek. A minisztert döntésében az általa kijelölt személyekből álló szakértői bizottság segíti. A miniszter a pályázati forrás 100 %-ának odaítélésérőlsaját hatáskörben dönt.

***8.1. A miniszteri döntés meghozatala***

A tartalmi és formai szempontoknak megfelelő pályázatok esetében az esetlegesen felmerülő hiánypótlások beérkezésére tekintettel a miniszter a felállított rangsor véglegesítését követően 30 napon belüldönt:

* a pályázatban igényelt vissza nem térítendő támogatással egyező Támogatásról;
* csökkentett összegű Támogatásáról;
* a pályázat elutasításáról.

A rendelkezésre álló pályázati forrás korlátozott mértékére tekintettel csökkentett összegű támogatást akkor kaphat a Pályázó, ha a finanszírozási terve alapján az lehetséges.

Ha a pályázati eljárás során, vagy a Támogatói Okirat kiadását követően megállapításra kerül, hogy a Pályázó javára, a jogszabályok megsértése ellenére a Támogató pozitív támogatói döntést hozott, (ideértve a Támogató tévedését is), úgy a Támogató a támogatási döntés visszavonására jogosult.

***8.2. Értesítés a miniszteri döntésről***

A miniszteri döntés meghozatalát követő 10(tíz) napon belül a Támogatóértesíti a Pályázókat a miniszteri döntésről és megküldi a Támogatói Okiratot.

A Támogatásban részesülő pályázat esetén a közpénzekből nyújtott támogatások átláthatóságáról szóló 2007. évi CLXXXI. törvény 5. §-a alapján a Kedvezményezett neve, a pályázat tárgya, a megítélt vissza nem térítendő támogatás összege a pályázati azonosítóval közzétételre kerül aTámogató honlapján, melyhez Kedvezményezett a pályázat benyújtásával hozzájárulását adta.

**Támogató jogosult a Támogatást részben vagy egészben visszavonni, különösen, ha**

* a Támogatói Okirat kiállítását követő 6(hat) hónapon belüla rekonstrukció megvalósítása nem kezdődik meg, vagy Kedvezményezett a Támogatás igénybevételét határidőben neki felróható okból nem kezdeményezi és késedelmét ezen idő alatt írásban nem menti ki;
* a rekonstrukció megvalósítása meghiúsul, vagy tartós akadályba ütközik vagy a pályázat szerinti ütemezéshez képest jelentős késedelmet szenved;
* hitelt érdemlően bebizonyosodik, hogy a Kedvezményezett a támogatói döntést, a támogatott tevékenység megvalósításának pénzügyi, műszaki, szakmai tartalmát érdemben befolyásoló valótlan, hamis adatot szolgáltatott a pályázat benyújtása, a Támogatói Okirat vagy annak módosításának kiállítása, illetve az ellenőrzés során;
* az Ávr. 81. §-ában meghatározott valamely körülmény a támogatói döntés meghozatalát követően következik be, vagy jut a Támogató tudomására;
* a Kedvezményezett neki felróható okból megszegi a Pályázati Felhívásban, a Támogatói Okiratban vagy jogszabályba foglalt kötelezettségeit, így különösen az Áht-ban, Ávr-ben foglalt rendelkezéseket;
* a Kedvezményezett nem tesz eleget az ellenőrzéstűrésére vonatkozó kötelezettségének, az ellenőrzést akadályozza vagy meghiúsítja,melynek következtében a költségvetési támogatás szabályszerű felhasználását nem lehet ellenőrizni, vagy nem tesz eleget bejelentési, monitoring adatszolgáltatási kötelezettségeinek;
* a Kedvezményezett az előírt bejelentési kötelezettségét határidőn belül nem teljesíti;
* a Kedvezményezett a Támogatás összegét a Támogatói Okiratban megjelölttől akár részben eltérő célra vagy eltérő módon használja fel;
* a Támogatói Okiratban meghatározott bármely ellenőrzés megállapítja, hogy a Támogatás igénybevételére a Kedvezményezett nem volt jogosult;
* a Kedvezményezett a rekonstrukcióval érintett ingatlant, a Támogatás terhére létrehozott vagyont, eszközöket a Támogató előzetes írásbeli jóváhagyása nélkül elidegeníti, terheli meg, adja bérbe, vagy a Támogató előzetes jóváhagyása nélkül a rekonstrukciót megszünteti;
* a Kedvezményezettaz Ávr. 75. § (2) bekezdése alapján adott nyilatkozatok bármelyikét visszavonja,
* a Kedvezményezettaz Ávr. 94. § (2) bekezdése szerinti határidőig sem teljesítette vagy nem megfelelően teljesítette beszámolási kötelezettségét;
* a Támogatói Okirat rendelkezéseit megszegi;
* a Kedvezményezett az Áht. 50. § (1) bekezdése a) pontja szerint nem felel meg a rendezett munkaügyi kapcsolatok követelményeinek
* az Áht. 50. § (1) bekezdése b) pontja alapján a köztulajdonban álló gazdasági társaságok takarékosabb működéséről szóló 2009. évi CXXII törvényben foglalt közzétételi kötelezettségének nem tett eleget.

**9. Támogatói Okirat**

A Támogatás felhasználása a miniszteri döntést követően kiállított Támogatói Okirat alapján történik, mely dokumentum a döntési értesítővel egyidejűleg kerül megküldésre**.**A Támogatás folyósítására a Támogatói Okirat aláírását követő 30 napon belül, egy összegben kerül sor a Kedvezményezett által megjelölt bankszámlára.

**A Támogatói Okirat az alábbi fő részekből áll:**

* a Kedvezményezettet beazonosító adatok;
* pályázati azonosító;
* az elnyert Támogatás összege;
* rekonstrukció adatai;
* a Támogatás visszavonására vonatkozó rendelkezések;
* a Támogatás igénybevételének határideje és feltételei.

A Kedvezményezett a Támogatói Okirat kézhezvételét követőenaz abban rögzített adatainak változásáról a változás beálltától számított 15 (tizenöt) napon belül köteles bejelentést tenni a Támogatónak. Ebben az esetben a Kedvezményezett bejelentése tartalmának megfelelően a Támogató a szükséges intézkedéseket megteszi.

Ha a Kedvezményezett nem a Támogatói Okiratban meghatározott feltételeknek megfelelően jár el, a Támogatói Okiratban foglaltak szerinta Támogató jogosult a már kifizetett vissza nem térítendő támogatás egy összegben történő visszafizettetésének kezdeményezésére.Támogató az Ávr. 96. §-ában meghatározott esetek bekövetkezésekor jogosult a jelen Támogatói Okiratot és a Támogatást visszavonni, amelynek következtében a Kedvezményezett köteles az addig részére folyósított Támogatást az Áht. 53/A. § (2) bekezdés és az Ávr. 98.§ (1) és (2) bekezdése szerinti ügyleti, késedelem esetén késedelmi kamattal növelten egy összegben visszafizetni.

**10. A rekonstrukció megkezdése, megvalósítása, befejezése**

**Figyelem!** A Pályázó a rekonstrukciót a pályázat benyújtását követően saját felelősségére azonnal megkezdheti, ez esetben azonban a Támogató az elutasító döntésből eredő károkért felelősséget nem vállal. Javasoljuk, hogy a rekonstrukciót csak a Támogatói Okirat kézhezvételét követően kezdjék meg.

A Kedvezményezettnek a támogatott rekonstrukciót a Támogatói Okirat aláírásától számított egy éven (12 hónapon) belül, de legkésőbb 2020. március 31. napjáig meg kell valósítania.

A rekonstrukció befejezésének időpontjaként az átadás-átvételi jegyzőkönyv és teljességi nyilatkozat kiállítási dátumát szükséges figyelembe venni.

**11. Biztosítékok köre**

Tekintettel arra, hogy a Támogatás a pályázat elbírálást követően 100 %-ban előlegként,egy összegben kerül folyósításra, Pályázó vállalja, hogy a számlavezető bankjánál bejelenti a Támogató beszedési megbízás benyújtására vonatkozó jogosultságát minden beszedési megbízással terhelhető bankszámlájára és a pénzügyi fedezethiány miatt nem teljesíthető fizetési megbízás esetére a követelés 35 napra való sorba állítására és részteljesítésre vonatkozó rendelkezéssel együtt azzal, hogy ezen bejelentésének visszavonására csak Támogatóval együttesen, annak hozzájárulásával jogosult.

**12. Elszámolás**

A Kedvezményezett a Támogatás felhasználásáról az Ávr. 92-93. §-a szerinti közbenső szakmai összefoglaló részbeszámolót köteles benyújtani a Támogatói Okirat kibocsátásától számított 6. (hatodik) hónap végén az addig megvalósított tevékenységekről. A Kedvezményezettnek a rekonstrukció megvalósítása után szakmai beszámolót és pénzügyi elszámolást (a továbbiakban: Záró beszámoló) kell készítenie. A közbenső szakmai összefoglalót és a Záró beszámolót a Támogató részére a 1441 Budapest, Pf.: 88. címre kell megküldeni. A Záró beszámoló benyújtásának határideje: a szakmai megvalósítás végső határidejét követő 60 (hatvan) napon belül.

A pénzügyi elszámolás keretében teljes körű, valamennyi elszámolni kívánt költségre kiterjedő, víziközmű-szolgáltató vezetője által hitelesített Záró beszámoló nyújtandó be.

Hitelesítés az alábbiak szerint történik:

Az elszámolás alá eső valamennyi, a számviteli, valamint a jogszabályi előírásoknak tartalmilag és formailag az előírásoknak mindenben megfelelő számla, illetve egyéb bizonylat eredeti példányára szükséges az alábbi záradékot rávezetni: „ A bizonylat összegéből az (…) iktatószámú Támogatói Okirat alapján elszámolva (…) Ft.” és összesítést szükséges készíteni az „Elszámoló lap” szerint. A számlákat a számlaösszesítő szerinti sorszámmal kell ellátni. A számlák mögé kell tenni a mellékleteket, valamint a vonatkozó bankszámla kivonatot. A számlákat sorszám szerinti sorrendben összerendezve, lefűzve kell rendezni. Ha egy bankszámla kivonathoz több számla is tartozik, a kivonatot elegendő egy másolatban csatolni, azonban a rajta lévő elszámolt tételeket a számlaösszesítő szerinti sorszámmal kell ellátni. Ebben az esetben a bankszámla kivonat mögé kell rendezni a számlákat és mellékleteket.

A Támogatás terhére kizárólag azon költségek számolhatók el és egyenlíthetők ki, amelyek teljesítési dátuma a megvalósítási időszak alatti időpont, és legkésőbb a pénzügyi elszámolás napjáig kifizetésre kerültek. A kiadások felmerülési idejének megállapítása szempontjából a bizonylat alapjául szolgáló gazdasági esemény bekövetkezésének időpontja az irányadó.

A Záró beszámoló Támogató részéről történő elfogadására a Támogatás forrásául szolgáló előirányzat szakmai kezelését ellátó főosztály vezetője jogosult. A Támogató a Záró beszámoló elfogadásáról a beszámoló benyújtását követő 50 (ötven) napon belül dönt és értesíti a döntésről a Kedvezményezettet. Hiánypótlásra egy alkalommal, a Támogató által megjelölt határidőig van lehetőség, mely idő nem számít bele a döntési időszakba.

**13. Kifogás**

Pályázati úton biztosított költségvetési támogatás esetén a Támogatás igénylője, vagy a Kedvezményezett a fejezetet irányító szerv vezetőjénél az Ávr. 102/D. §-ban foglaltak szerint kifogást nyújthat be, ha a pályázati eljárásra, a támogatási döntés meghozatalára, a Támogatói Okirat kiadására, a Támogatás folyósítására, visszakövetelésére vonatkozó eljárás véleménye szerint jogszabálysértő.

**FIGYELEM!** A kifogás benyújtására a kifogásolt intézkedéshez vagy mulasztáshoz kapcsolódóan megállapított határidőn belül, ennek hiányában az arról való tudomásszerzéstől számított 10 (tíz) napon belül (szubjektív), de legkésőbb annak bekövetkezésétől – miniszteri döntéstől – számított 30 (harminc) napon belül (objektív), Támogató részére, írásban történő megküldéssel van lehetőség. A kifogás benyújtására nyitva álló objektív határidő elmulasztása miatt igazolási kérelem benyújtásának nincs helye.

A kifogás minimális tartalmi elemei:

•a kifogást tevő Pályázó/Kedvezményezett neve, székhelye;

•a kifogással érintett pályázat vagy Támogatói Okirat azonosításához szükséges adatok;

•a kifogásolt intézkedés vagy mulasztás meghatározása;

•a kifogás alapjául szolgáló tényeket és a kifogásolt vagy elmaradt intézkedéssel megsértett jogszabályi rendelkezés pontos megjelölése;

•nem elektronikus úton benyújtott kifogás esetén, a kifogást tevő aláírása.

Érdemi vizsgálat nélkül kerül elutasításra a kifogás, amennyiben:

•azt határidőn túl terjesztették elő;

•azt nem az arra jogosult terjeszti elő;

•az a korábbival azonos tartalmú;

•a kifogás nem tartalmazza a minimális tartalmi elemek valamelyikét;

•a kifogás benyújtásának nincs helye;

•azt a korábbi kifogás tárgyában hozott döntéssel szemben nyújtották be.

A kifogás tárgyában hozott döntés ellen további kifogás előterjesztésének, vagy más jogorvoslat igénybevételének nincs helye.

A kifogást Támogató annak kézhezvételétől számított 30 (harminc) napon belül érdemben bírálja el. Az elbírálás határideje egy alkalommal, legfeljebb 30(harminc) nappal meghosszabbítható.

**14. Ellenőrzés**

A Támogatás felhasználását a Támogató, az általa ellenőrzéssel megbízott szerv vagy személy, az Állami Számvevőszék, a Kormányzati Ellenőrzési Hivatal, a Magyar Államkincstár, továbbá jogszabályban erre feljogosított egyéb szerv jogosult – a Kedvezményezett szükségtelen zavarása nélkül – a Támogatói okirat alapján a szerződésszerű teljesítést, a támogatási cél megvalósítását, és a Támogatás rendeltetésszerű felhasználását ellenőrizni. Ennek keretében az ellenőrzést végző szervezet vagy személy jogosult helyszíni ellenőrzést tartani, minden vonatkozó dokumentumot, számlát, számviteli bizonylatot megvizsgálni és a teljesítés során eljáró személyeket nyilatkoztatni.

**15. Fenntartási időszak**

A Támogatásból megvalósuló rekonstrukció fenntartását a pályázatban megjelölt helyen 3 évig köteles a Kedvezményezett biztosítani. A fenntartási időszak kezdete a rekonstrukció befejezése, a műszaki átadás-átvételi jegyzőkönyv aláírásának napja. Több Kivitelező esetén az utolsó kiállított átadás-átvételi jegyzőkönyv és teljességi nyilatkozat kelte a rekonstrukció befejezésének időpontja.

A Támogatás terhére létrehozott vagyon - a Támogatásból megvalósuló rekonstrukcióval érintett ingatlan is - a rekonstrukciót követő 3. év végéig csak a Támogató előzetes jóváhagyásával idegeníthető el. Hozzájárulás hiányában elidegenített vagyon esetében a Kedvezményezett köteles a rekonstrukció teljes értékére, beleértve a tárgyi eszközökre és az ahhoz kapcsolódó egyéb tevékenységekre eső Támogatás időarányos, értékcsökkenéssel korrigált összegét az Áht. 53/A. § (2) bekezdése szerinti kamattal növelten egy összegben Támogatónak visszafizetni. A kamat a visszafizetés időpontjában kerül meghatározásra.

**Mellékletek:**

1. Átláthatósági nyilatkozat minta
2. Felhatalmazó levélminta
3. Nyilatkozatok
4. Antikorrupciós nyilatkozat

**Jogszabályok**

Az államháztartásról szóló törvény végrehajtásáról szóló 368/2011. (XII. 31.) Korm. rendelet

Az általános forgalmi adóról szóló 2007. évi CXXVII. törvény

Az államháztartásról szóló 2011. évi CXCV. törvény

A nemzeti vagyonról szóló 2011. évi CXCVI. törvény

A közpénzekből nyújtott támogatások átláthatóságáról szóló 2007. évi CLXXXI. törvény

A köztulajdonban álló gazdasági társaságok takarékosabb működéséről szóló 2009. évi CXXII. törvény

A kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet

Magyarország 2018. évi költségvetéséről szóló 2017. évi C. törvény

Számvitelről szóló 2000. évi C. törvény

Magyarország helyi önkormányzatairól szóló 2011. évi CLXXXIX. törvény

A víziközmű-szolgáltatásáról szóló 2011. évi CCIX. törvény

A víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013 (II. 27.) Korm. rendelet

A Magyar Energetikai és Közmű-szabályozási Hivatalról szóló 2013. évi XXII. törvény

Kötelezettségvállalás azonosítója: Iktatószám: KKF/ /2018-ITM\_SZERZ

#### TÁMOGATÓI OKIRAT

Az Innovációs és Technológiai Minisztérium (a továbbiakban: Támogató) képviseletében eljáró Weingartner Balázs, fenntartható fejlődésért felelős államtitkár (székhely: 1011 Budapest, Fő u. 44-50., törzsszám: 764410, adószám: 15764412-2-41)

Vállalkozás neve: ……………………….….……. (székhely: ………………………………………., adószám: ………………..…. bankszámlaszám: …………………………………….) (a továbbiakban: Kedvezményezett) ………………………. iktató számú pályázatát elbírálta, és támogatásra alkalmasnak minősítette az alábbi feltételekkel.

1. Támogató 2018.…………-án/én „Víziközművek Állami Rekonstrukciós Alapja” elnevezésű pályázati kiírást tett közzé, melyre Kedvezményezett ………………………. napjánpályázatot nyújtott be, melyet a Támogató 2018. ………..……. napján kelt ……………………..…… számú miniszteri döntés alapján támogatásban részesített.
2. A támogatás tárgya a Magyar Energetikai és Közmű-szabályozási Hivatal által határozatban jóváhagyott gördülő fejlesztési tervben tervezett részletes rekonstrukciós feladatok támogatása (a továbbiakban: Beruházás), a Beruházás elszámolható költségeinek a finanszírozása vissza nem térítendő támogatás formájában.
3. A támogatás forrása a Magyarország 2018. évi központi költségvetéséről szóló 2017. évi C. törvény 20. fejezeti kezelésű előirányzatok 35. alcímcsoport 14. jogcímcsoportban a Víziközművek Állami Rekonstrukciós Alapja (ÁHT:368228) fejezeti kezelésű előirányzat.
4. Kedvezményezett …………………… Ft, azaz ………………………………. forint összegű, vissza nem térítendő támogatásra jogosult (a továbbiakban: Támogatás), melyet Támogató a pályázatban megadott, jelen Támogatói Okirat bevezető részében megjelölt bankszámlájára utal.
5. A támogatás intenzitása …………%.
6. A támogatott tevékenység szakmai megvalósításának időszaka: jelen okirat hatályba lépésétől számított egy év, de legkésőbb 2020. március 31.

A támogatott tevékenység az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 102/B. § (1) bekezdésében foglaltak szerint tekinthető befejezettnek, és az Ávr. 102/B. § (2) bekezdésében foglaltak szerint tekinthető lezártnak.

1. A Támogatás folyósítására az Ávr. alapján, a támogatói okirat aláírását követő 30 napon belül, egy összegben kerül sor a Kedvezményezett által, a jelen okirat bevezető részében megjelölt fizetési számla javára.
2. A Támogatás kizárólag a Beruházás megvalósításához használható fel.

A Kedvezményezett köteles a Támogatásról elkülönített nyilvántartást vezetni.

A Kedvezményezett a Támogatás felhasználásába a rekonstrukciós munkálatok elvégzése tekintetében közreműködőt a Támogató előzetes írásbeli hozzájárulása esetén vonhat be, az esetlegesen igénybevett személy magatartásáért úgy felel, mintha maga járt volna el.

Támogató nem vállal semmilyen felelősséget a Kedvezményezett tevékenységéért.

1. A Kedvezményezettnek a Támogatás felhasználásáról az Ávr. 92-93. §-a szerinti szakmai beszámolót és pénzügyi elszámolást (a továbbiakban együtt: Záró beszámoló) kell készítenie, amelyet Támogató részére a 1011 Budapest, Iskola utca 13. címre kell megküldenie. A Záró beszámoló benyújtásának határideje: a szakmai megvalósítás végső határidejét követő 60 (hatvan) napon belül.

Az elszámolás alá eső valamennyi, a számviteli, valamint a jogszabályi előírásoknak tartalmilag és formailag az előírásoknak mindenben megfelelő számla, illetve egyéb bizonylat eredeti példányára szükséges az alábbi záradékot rávezetni: „ A bizonylat összegéből az (……………..…) iktatószámú Támogatói Okirat alapján elszámolva (……………………) Ft.” és összesítést szükséges készíteni a 2. mellékletben meghatározott „Elszámoló lap” szerint.

A számlákat a számlaösszesítő szerinti sorszámmal kell ellátni. A számlák mögé kell tenni a mellékleteket, valamint a vonatkozó bankszámla kivonatot. A számlákat sorszám szerinti sorrendben összerendezve, lefűzve kell rendezni. Ha egy bankszámla kivonathoz több számla is tartozik, a kivonatot elegendő egy másolatban csatolni, azonban a rajta lévő elszámolt tételeket a számlaösszesítő szerinti sorszámmal kell ellátni. Ebben az esetben a bankszámla kivonat mögé kell berendezni a számlákat és mellékleteket.

A Támogatás terhére kizárólag azon költségek számolhatók el és egyenlíthetők ki, amelyek teljesítési dátuma a megvalósítási időszak alatti időpont, és legkésőbb a pénzügyi elszámolás napjáig kifizetésre kerültek, azaz ………………………… között kerültek kiállításra és kifizetésre. A kiadások felmerülési idejének megállapítása szempontjából a bizonylat alapjául szolgáló gazdasági esemény bekövetkezésének időpontja az irányadó. Kedvezményezett a Támogatást kizárólag a Feladat megvalósításához – jelen támogatói okirathoz …. számú mellékletként csatolt Költségtervben rögzítetett feltételeknek és a vonatkozó jogszabályok rendelkezéseinek megfelelően – használhatja fel.

A Záró beszámoló Támogató részéről történő elfogadására a Támogatás forrásául szolgáló előirányzat szakmai kezelését ellátó főosztály vezetője jogosult. A Támogató a Záró beszámoló elfogadásáról a beszámoló benyújtását követő 30 (harminc) napon belül dönt és értesíti a döntésről a Kedvezményezettet. Hiánypótlásra egy alkalommal, a Támogató által megjelölt határidőig van lehetőség, mely idő nem számít bele a döntési időszakba.

1. Támogató a Támogatás jogosulatlan igénybevétele, jogszabálysértő vagy nem rendeltetésszerű felhasználása esetén az államháztartásról szóló 2011. évi CXCV. törvény (a továbbiakban: Áht.) 53/A. §-a szerint jár el.

Nemteljesítés esetén a visszafizetési kötelezettség érvényesítése a Támogatás folyósítását megelőzően benyújtott, valamennyi, jogszabály alapján beszedési megbízással terhelhető bankszámlára a számlavezető banknál bejelentett, Támogató beszedési megbízás benyújtására vonatkozó jogosultságát – pénzügyi fedezethiány miatt nem teljesíthető fizetési megbízás esetére a követelés 35 napra való sorba állítására és a részteljesítésre vonatkozó rendelkezéssel együtt, azzal, hogy ezen bejelentésének visszavonására csak Támogatóval együttesen, annak hozzájárulásával jogosult – igazoló felhatalmazó levél (beszedési megbízás) útján történik.

1. A Támogatás visszafizetésekor fel kell tüntetni az átutalási megbízás közlemény rovatában az ÁHT azonosítót, a kötelezettségvállalás azonosítóját és a Támogatói Okirat iktatószámát. Kedvezményezett köteles a Támogatás felhasználásával megvalósított Beruházás fenntartását 3 évig biztosítani. Fenntartási időszak kezdete: a Beruházás befejezése, a műszaki átadás-átvételi jegyzőkönyv aláírásának napja. A támogatás felhasználásával végzett Beruházással érintett ingatlan, létrehozott vagyon a Beruházást követő 3. év végéig csak a Támogató előzetes jóváhagyásával idegeníthető el, terhelhető meg, adható bérbe, illetve a víziközmű-szolgáltatásban való üzemeltetése csak a Támogató előzetes jóváhagyásával szüntethető meg (szerelhető le).

Amennyiben a Támogató tekintetében jelen okirat hatálya alatt névváltozás történik, vagy jelen okirat tárgyát érintően a Támogató feladat- és hatáskörében jogutódlás következik be, a Kedvezményezett a változás bekövetkezésétől számított 15 napon belül intézkedik a számlavezető pénzintézeténél a beszedési megbízásra vonatkozó felhatalmazásnak a jogosult javára történő kiállítása és Támogató részére történő megküldése iránt.

A Kedvezményezett számlavezető bankja által érkeztetett, a jelen okiratban rögzített feltételeknek megfelelő és a 3. mellékletként csatolandó felhatalmazó levél hiányában támogatási összeg nem folyósítható.

1. A Fenntartási időszak alatt, a Beruházással létrehozott vagyon Támogató hozzájárulása nélkül történő elidegenítése, megterhelése, bérbeadása, vagy megszüntetése esetén, a Kedvezményezett köteles a Beruházás teljes értékére, beleértve a tárgyi eszközökre és az ahhoz kapcsolódó egyéb tevékenységekre eső támogatás időarányos, értékcsökkenéssel korrigált összegét az Áht. 53/A. § (2) bekezdése szerinti kamattal növelten, egy összegben visszafizetni. Az Ávr. 98. § (1) bekezdése szerinti ügyleti kamat, késedelem esetén az Ávr. 98. § (2) bekezdése szerinti késedelmi kamat a visszafizetés időpontjában kerül meghatározásra. Az ügyleti kamatszámítás kezdő napja a támogatás folyósításának napja, utolsó napja a visszafizetési kötelezettség teljesítésének napja. A késedelmi kamatszámítás kezdő napja a Kedvezményezett késedelembe esésének napja, utolsó napja a visszafizetési kötelezettség teljesítésének napja.
2. A Kedvezményezett a Támogatással kapcsolatos iratokat és a Támogatás felhasználását alátámasztó bizonylatokat teljes körűen az Ávr. 101. § szerinti határidőig köteles megőrizni.
3. Amennyiben a Kedvezményezett jelen okiratban megjelölt adataiban változás következik be, azt köteles a változás bekövetkezésének napjától számított 8 napon belül bejelenteni Támogató részére. Az átláthatóságára vonatkozó körülményeiben történő változásról haladéktalanul köteles értesíteni a Támogatót.
4. Támogató jogosult a támogatási okiratot felmondani, a támogatás visszavonásáról rendelkezni, ha az alábbi esetek közül legalább egy bekövetkezik:
* a Támogatói Okirat kiállítását követő 6 (hat) hónapon belül a rekonstrukció megvalósítása nem kezdődik meg, vagy Kedvezményezett a Támogatás igénybevételét határidőben neki felróható okból nem kezdeményezi és késedelmét ezen idő alatt írásban nem menti ki;
* a rekonstrukció megvalósítása meghiúsul, vagy tartós akadályba ütközik vagy a pályázat szerinti ütemezéshez képest jelentős késedelmet szenved;
* hitelt érdemlően bebizonyosodik, hogy a Kedvezményezett a támogatói döntést, a támogatott tevékenység megvalósításának pénzügyi, műszaki, szakmai tartalmát érdemben befolyásoló valótlan, hamis adatot szolgáltatott a pályázat benyújtása, a Támogatói Okirat vagy annak módosításának kiállítása, illetve az ellenőrzés során;
* az Ávr. 81. §-ában meghatározott valamely körülmény a támogatói döntés meghozatalát követően következik be, vagy jut a Támogató tudomására;
* a Kedvezményezett neki felróható okból megszegi a Pályázati Felhívásban, a Támogatói Okiratban vagy jogszabályba foglalt kötelezettségeit, így különösen az Áht-ban, Ávr-ben foglalt rendelkezéseket;
* a Kedvezményezett nem tesz eleget az ellenőrzés tűrésére vonatkozó kötelezettségének, az ellenőrzést akadályozza vagy meghiúsítja, melynek következtében a költségvetési támogatás szabályszerű felhasználását nem lehet ellenőrizni, vagy nem tesz eleget bejelentési, monitoring adatszolgáltatási kötelezettségeinek;
* a Kedvezményezett az előírt bejelentési kötelezettségét határidőn belül nem teljesíti;
* a Kedvezményezett a Támogatás összegét a Támogatói Okiratban megjelölttől akár részben eltérő célra vagy eltérő módon használja fel;
* a Támogatói Okiratban meghatározott bármely ellenőrzés megállapítja, hogy a Támogatás igénybevételére a Kedvezményezett nem volt jogosult;
* a Kedvezményezett a rekonstrukcióval érintett ingatlant, a Támogatás terhére létrehozott vagyont, eszközöket a Támogató előzetes írásbeli jóváhagyása nélkül elidegeníti, terheli meg, adja bérbe, vagy a Támogató előzetes jóváhagyása nélkül a rekonstrukciót megszünteti;
* a Kedvezményezett az Ávr. 75. § (2) bekezdése alapján adott nyilatkozatok bármelyikét visszavonja;
* a Kedvezményezett az Ávr. 94. § (2) bekezdése szerinti határidőig sem teljesítette vagy nem megfelelően teljesítette beszámolási kötelezettségét;
* a Támogatói Okirat rendelkezéseit megszegi;
* a Kedvezményezett az Áht. 50. § (1) bekezdése a) pontja szerint nem felel meg a rendezett munkaügyi kapcsolatok követelményeinek;
* az Áht. 50. § (1) bekezdése b) pontja alapján a köztulajdonban álló gazdasági társaságok takarékosabb működéséről szóló 2009. évi CXXII törvényben foglalt közzétételi kötelezettségének nem tett eleget.

Ebben az esetben a Kedvezményezett köteles az addig részére folyósított támogatást az Áht. 53/A. § (2) bekezdés és az Ávr. 98.§ (1) és (2) bekezdése szerinti ügyleti, késedelem esetén késedelmi kamattal növelten egy összegben visszafizetni. Nem teljesítés esetén Támogató kezdeményezésére a visszafizetendő összeget és annak kamatait az állami adóhatóság adók módjára hajtja be.

1. A Támogatás felhasználását a Támogató, a Támogató által ellenőrzéssel megbízott szerv vagy személy, az Állami Számvevőszék, a Kormányzati Ellenőrzési Hivatal, a Magyar Államkincstár, továbbá a jogszabályban feljogosított egyéb szervek képviselői jogosultak ellenőrizni.
2. A Kedvezményezett kapcsolattartója:

Név:

Beosztás:

Telefon:

e-mail:

1. Kedvezményezett a Beruházás megvalósításától a Beruházás megkezdése előtt, illetve azt követően elállhat, amennyiben a Pályázó nyilatkozatba foglalja, hogy működési körülményében olyan lényeges gazdasági változás áll be, melynek következtében a pályázati tervben foglaltakat nem tudja teljesíteni. Ha Kedvezményezett az elállást az állami támogatás folyósítását követően jelenti be, úgy a részére megítélt támogatást a 9. pontban részletezettek szerint egy összegben vissza kell fizetnie Támogató részére.
2. A Támogatói Okiratban nem, vagy nem kellő részletességgel szabályozott kérdések tekintetében különösen, de nem kizárólagosan az Áht., és az Ávr. rendelkezései az irányadóak. A támogatás felhasználása, elszámolása és ellenőrzése tekintetében a Pályázati Felhívásban foglaltak az irányadók.
3. Az Áht. 48/A. § (2) bekezdése alapján támogatási jogviszony jelen Támogatói Okirat közlésével jön létre.
4. A Kedvezményezett tudomásul veszi, hogy amennyiben a mindenkor hatályos közbeszerzésekről szóló törvény szerinti feltételek fennállnak, úgy a támogatási összegből megvalósítandó beszerzései tekintetében köteles közbeszerzési eljárást lefolytatni.
5. A Kedvezményezettnek a támogatás felhasználása során vizsgálnia szükséges a Nemzeti Kommunikációs Hivatalról és a kormányzati kommunikációs beszerzések központosított közbeszerzési rendszeréről szóló 247/2014. (X. 1.) Korm. rendelet előírásainak megfelelően felmerülő kötelezettségét.

Jelen jognyilatkozat 3 db eredeti példányban készült, és aláírásának napján lép hatályba.

Jelen nyilatkozatot, mint a valósággal és akaratommal mindenben megegyezőt saját kezűleg jóváhagyólag írom alá.

Budapest, 2018. év …………….. hónap……nap

|  |  |
| --- | --- |
|   | Weingartner Balázs |
|  | fenntartható fejlődésért felelős államtitkár |

Budapest, 2018. év …………….. hónap ……nap

|  |
| --- |
|  |
| Szohr Frigyesfőosztályvezető-helyettespénzügyi ellenjegyző |

Mellékletek:

1. melléklet: Nyilatkozat arról, hogy a Kedvezményezett a Beruházás ellátásából eredően a támogatás időszaka alatt elvégzett tevékenységekkel összefüggésbena támogatási időszakban kiállított számlái kifizetésére jogosult.

2. melléklet: Elszámoló lap a számlákról.

3. melléklet: Felhatalmazó levél.

4. melléklet: Nyilatkozat átlátható szervezeti minőségről.

5. melléklet: Antikorrupciós nyilatkozat.

6. melléklet: 30 napnál nem régebbi hiteles cégkivonat.

7. melléklet: Nyilatkozatok.

8. melléklet: Költségterv.